Odin 2

Viac ako len slová

Ukážka z elektronickej knihy

ISBN 978 - 80 - 8214 - 043 - 2

Copyright © Odin 2, 2020

Vytvorenie elektronickej verzie Dibuk, s. r. o., 2020

1.

Tvoj život je práve teraz.

Nie neskôr.

Nezačne, keď budeš na dôchodku.

Nezačne, keď si nájdeš novú lásku.

Nezačne, keď sa presťahuješ do nového domu.

Nezačne, keď dostaneš lepšiu prácu.

Tvoj život je práve teraz.

Vždy to tak bude.

Môžeš sa rozhodnúť, či ho začneš žiť

a užívať si ho.

Nezabudni,

je to práve teraz,

keď máš žiť a zlepšovať svoj život...

Odin

2.

Ľudí, ktorí sú dlhodobo single,

je veľmi ťažké milovať.

Zvykli si na to, že sú slobodní,

nezávislí a sebestační.

Takže treba niečo výnimočné,

aby ste ich presvedčili,

že vás vo svojom živote potrebujú...

Odin

3.

Život.

Prejde nám pomedzi prsty.

A ani si veľakrát nestihneme uvedomiť,

že ho už žijeme.

Keď sme boli malí, tak sme chceli,

aby nás tí starší brali

ako seberovných.

Keď už sme ako oni, tak chceme byť aspoň samostatne žijúce jednotky,

ktoré nik neobmedzuje ani v nápadoch,

ani v konaní.

Keď sme už takzvane zodpovední

za svoje činy,

pociťujeme zúfalo túžbu byť konečne

dospelými.

A keď konečne dovŕšime vek, kedy sa

radíme medzi papierovo dospelých,

tak zistíme, akí sme nesamostatní.

Ako veľmi potrebujeme mať pri sebe

niekoho,

s kým budeme schopní zdieľať všetko

dobré, ale aj zlé,

čo nás stretne.

Nešťastne sa obzeráme a hľadáme objekty nášho záujmu.

Hľadáme spriaznenú dušu na chvíle

zázrakov, ale aj na dni,

keď pre nás zapadá slnko.

Čakáme na zázrak menom Svitanie.

A nechceme ho prežívať sami.

Chceme mať vedľa seba niekoho,

kto bude spolu s nami obdivovať krásy nového dňa.

Život je zvláštny.

Pripravuje nám každý deň prekvapenia.

Niekedy milé, inokedy nečakane smutné.

Preteká nám pomedzi prsty

a nedá sa zastaviť.

Dokonca nemôžeme vrátiť

ani sekundu späť.

Aj keby sme veľakrát chceli.

Je ako rieka.

Stále tá istá, a pritom stále iná.

Stále prehlbujúca svoje koryto a hľadajúca pevné brehy.

Ak ich nemá, tak sa vybreží.

A potom príde povodeň a likvidácia

všetkého,

čo stihlo počas jej mierneho toku vzniknúť.

Zanechá po sebe spúšť, ktorá sa len ťažko dá do poriadku.

Ale predsa sa to dá.

Rieka sa vráti do svojho koryta

a naše životy do svojich ,,koľají“.

Postupne sa všetko upraví, vyčistí

a rieka – život plynie ďalej.

A zase si začneme uvedomovať

a hľadať niekoho,

s kým spoločne budeme zdieľať jej tok.

Už nechceme byť staršími tak, ako tomu bolo v detstve, v mladosti.

Už chceme len pokojne plynúť na vlnách vlastného života s niekým,

kto nám rozumie.

S kým nebudeme rátať dni,

ktoré sme už prežili, ani tie,

ktoré ešte máme pred sebou.

Niekoho, s kým dokážeme žiť TERAZ...

Odin

4.

Ak chceš naozaj poznať, čo je to život, musíš sa držať troch rád.

Hovoriť so svojím srdcom.

Cestovať so svojou mysľou.

A počúvať svoju dušu...

Autor neznámy

5.

Prečo smútok?

Prečo radosť?

Sú ľudia, ktorí sú slnkom.

A sú ľudia, ktorí sú dažďom.

Kvapôčkou.

Sú takí, ktorí vysúšajú slzy vôkol seba.

A sú takí, ktorí ich prilievajú.

Nesú so sebou obláčik smútku, ktorý ich ťaží viac, ako unesú.

Pokropia okolie, zalejú strach a ťažobu

a idú ďalej.

Ale tiež sú tu tí, čo nesú so sebou lúče radosti.

Lúčiky smiechu a šťastia.

Ľudia, z ktorých prítomnosti sa zvykneme tešiť.

A preto vyhľadávame ich spoločnosť.

Tí, ktorí nás dokážu objať pohľadom

a potešiť myšlienkou.

Ľudia, ktorí možno ani nevedia o tom,

že nás zahrnú radosťou a šťastím

natoľko, že sa ich prítomnosti nevieme nabažiť.

A prečo smútok a radosť?

Pretože život je o tom.

Raz o nevýslovnej radosti, inokedy o pekelnom smútku.

Sú to dotyky tepla a zimy.

Lúče slnka a zákutia tmy.

Ani bez jedného by náš život nemohol byť úplný.

Je to ako odtrhnutý kvietok.

Krása a jej zánik.

Život a smrť.

A o tom to je...

Odin

6.

A tak som tu.

Rozmýšľam, hodnotím a skúmam.

Zvažujem, čo bolo správne,

čo mohlo byť inak, keby...

Nevraciam sa do minulosti, len zvažujem, prečo človek tak ľahko uverí.

A rozmýšľam.

Aké ľahké je odsúdiť toho,

kto nesplní naše predstavy.

Aké ľahké je opustiť toho, kto má iný názor.

Ale aké ťažké je vytesniť zo svojej mysle ľudí,

ktorí sa stali na chvíľu prítomnosťou.

Rozmýšľam a hodnotím.

Nie iných, seba...

Odin

7.

Pýtaš sa: ,,A kde sú tí anjeli?“

No otázka by mala skôr znieť:

,,Ako vyzerajú?“

Pretože, keď budeš vedieť, ako vyzerajú, budeš aj vedieť, kde sú.

Takže ako vyzerajú anjeli?

Ako ten neznámy, ktorý ti včera vrátil

stratenú peňaženku.

Ako taxikár, ktorý ti povedal, že tvoje oči žiaria, keď sa usmievaš.

Ako malé dieťa, ktoré ti ukázalo kúzla

ukryté v jednoduchých veciach.

Ako muž, ktorý ti pomohol hore schodmi.

Ako cudzinka, ktorá ti ukázala cestu.

Ako priateľ, ktorý sa ti dotkol srdca, keď si už prestával veriť na dotyky.

Anjeli prichádzajú v rôznych podobách,

vo všetkých vekových kategóriách

a typoch pleti.

Niektorí majú pehy, iní jamky na lícach, ďalší tetovania, či dlhé vlasy.

Prichádzajú ukrytí za priateľov

aj nepriateľov.

Učiteľov, žiakov, milencov, či bláznov.

Prichádzajú a odchádzajú

bez udania adresy.

Nežiadajú nič na oplátku.

Je ťažké ich nájsť, keď máš zatvorené oči, ale sú všade.

Keď sa však budeš pozerať,

určite ich nájdeš.

A je isté, že aj ty samotný

môžeš byť pre niekoho anjelom.

Je to len na tebe...

Odin

8.

Daj pozor, čo ťa v živote láka.

Daj pozor, za čím sa v živote načiahneš.

Nie všetko, čo sa blyští je zlato.

Nie všetko je pre teba vhodné.

Nie všetko je tým, čím sa zdá.

Ale nikdy nezabudni na to, po čom túžiš.

Nikdy nezabudni na to, čo tvorí tvoje sny.

Nikdy neodvrhni možnosť vyskúšať

aj nepoznané.

Ale hlavne nikdy nezabudni na svoje srdce.

Pretože len ten, kto nemá strach urobiť prvý krok,

len ten, kto dokáže načiahnuť ruku

za nepoznaným,

iba ten, kto si verí,

dokáže pretvoriť zázrak v realitu...

Odin

9.

Život je dar...

Ale tiež vie ukázať,

že tie najťažšie chvíle nás môžu viesť

k najkrajším okamihom.

Nie vždy je naša cesta bez prekážok.

Býva kľukatá a plná bariér.

Ale sme to my, kto má šancu ich prekonať.

Sme to my, kto dáva našej ceste zmysel...

Odin

Koniec ukážky

Table of Contents

Titulná strana

ŽIVOT

1.

2.

3.

4.

5.

6.

7.

8.

9.